  Наталья Тетерина Куасэн бызьылонъя Россилэн Кубокез понна вожвылъяськонъёслэн Архангельск улосвылын ортчись йылпумъян люкетаз 28-тӥ тулыспалэ воргоронъёс 30 иськемъем скиатлонэз бызизы. Кызьы ивортэ Россиысь куасэн бызьылӥсьёслэн федерацизылэн пресс-службаез, нырысетӥ кык интыосты Комиысь Станислав Волженцев но Ермил Вокуев басьтӥзы. Вормонзэ, 0,2 секундлы ӝоггес вуыса, кемаласьгес бызьылӥсь Волженцев пусйиз. Удмуртиысь Константин Главатских вормисьлы 0,8 секунд гинэ келяз, со финише куинетӥ вуиз. Куамын тужгес устоосыз пӧлы элькунысь эшшо вить спортсменъёс сюризы на — Александр Уткин (18-тӥ), Кирилл Вичужанин (19-тӥ), Николай Хохряков (20-тӥ), Дмитрий Япаров (24-тӥ) но Владислав Азанов (30-тӥ). Тодэ вайытом, кӧня ке нунал талэсь азьвыл та ӵошатсконъёсын Удмуртиысь дуннелэн чемпионэз Максим Вылегжанин азвесь медаль утӥз. Тегъёс: Спорт Удмуртия КонстантинГлаватских куасэнбызьылон  